Samahan ng Amerika sa mga Retratistang Pangmidya

Ang Samahan ng Amerika sa mga Retratistang Pangmidya (, dinaglat na ASMP) ay isang samahang pampropesyon na binubuo ng mga propesyonal sa pagkuha ng mga larawan, na kinabibilangan ng mga mamamahayag sa potograpiya (photojournalists), mga gumagawa ng video o pelikula, at mga retratista sa arkitektura, sa karagatan o ilalim ng dagat, pagkain o pagluluto, at sa pagpapatalastas. Pangunahing lumilikha ng mga larawan ang mga kasapi nito para sa paglalathala, bagama't marami sa kanila ay kasama sa mga gawain ng potograpiya sa kasal (wedding photography) at sa mga indibidwal (portrait photography)

Itinataguyod ng ASMP ang ligal na mga karapatan ng mga retratista. Kinakatigan din nila ang pamamahagi ng impormasyon sa kanilang mga kasapi, at nagbibigay sila ng kabatirang pang-negosyo at teknikal. Malayang makukuha ng publiko ang karamihan sa kanilang materyal. Halimbawa, nag-aalok sila ng onlayn na tutorial sa pagrerehistro ng karapatang-sipi, at sa mga model release at property release. Tinutulungan din nila ang mga tagagamit ng mga larawan na makahanap ng kuwalipikadong mga retratista para sa mga proyekto ("Find a Photographer"). Tumutulong din sila sa mga retratistang makahanap ng karapat-dapat na mga katuwang ("Find an Assistant").

Mayroong higit na pitong libong mga kasapi ang ASMP sa humigit-kumulang pitumpong bansa.

 Kasaysayan 
Bumuo ang dalawang dosenang mga retratista sa New York ng Samahan ng mga Retratistang Pangmagasin (Society of Magazine Photographers o SMP) noong taglagas ng 1944. Gayunpaman, kinailangan nilang palitan ang pangalan sa Samahan ng Amerika sa mga Retratistang Pangmagasin (American Society of Magazine Photographers) pagkaraan lamang ng ilang buwan dahil ginagamit na ng ibang organisasyon ang akronim na SMP ay ginagamit na ng ibang organisasyon. Noong 1992, pinalitan nila sa kasalukuyang pangalan nang kinilala nilang lumago na sila at higit pa sa industriya ng magasin ang kanilang saklaw. Nilayon nilang matugunan ang karaniwang mga suliranin nila: kawalan ng mga patungkol o credit lines, di-awtorisadong pagpaparami ng mga larawan, at pagkopya ng mga larawan ng mga dibuhista at manlilikha nang walang patungkol. Inasahan din nilang itaas ang halaga ng kanilang sahod.

Noong unang mga taon nito, naniwala ang marami sa mga kasapi ng samahan na dapat gawing unyon ng manggagawa ang ASMP at sama-samang manawagan para sa sahod at kalagayan sa pagtatrabaho. Ngunit malayo ito sa panlahatang nagkakasundo. Nais ng malaking minorya na manatiling isang gremyo ng mga propesyonal ang ASMP katulad ng Amerikanong Asosasyon sa Abogasya at Amerikanong Medikal na Asosasyon. Naging sanhi ng madalas na mga hidwaan at maramihang pagkalas sa samahan ang usaping ito noong dekada-1950. Winakasan ito ng isang pasiya ng National Labor Relations Board noong 1976, na nakasaad na isang pangkat ng mga independiyenteng kontratista ang ASMP kaya hindi sila karapat-dapat na maging isang unyon.

Magmula noon, itinuon ng ASMP ang mga pagsisikap nito sa mga larangan na itinuringang mga gawain ng mga samahang pampropesyon: networking, adbokasiya, at mga kasanayan sa pagnenegosyo.

 Mga sanggunian 

 Mga panlabas na link 

 UPDIG site
 dpBestflow site

Kategorya:Mga organisasyon sa potograpiya sa Estados Unidos